title: Kommissionens gennemførelsesforordning (EU) nr. 789/2013 af 16. august 2013 om ændring af Rådets forordning (EF) nr. 2368/2002 om gennemførelse af Kimberleyprocessens certificeringsordning for international handel med uslebne diamanter

text:
               20.8.2013

               DA

               Den Europæiske Unions Tidende

               L 222/1

         KOMMISSIONENS GENNEMFØRELSESFORORDNING (EU) Nr. 789/2013
   af 16. august 2013
   om ændring af Rådets forordning (EF) nr. 2368/2002 om gennemførelse af Kimberleyprocessens certificeringsordning for international handel med uslebne diamanter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2368/2002 af 20. december 2002 om gennemførelse af Kimberleyprocessens certificeringsordning for international handel med uslebne diamanter (1), særlig artikel 19, stk. 6, og artikel 20, og
   ud fra følgende betragtninger:

               (1)

               Ved plenarmødet i Washington i november 2012 godkendte deltagerne i Kimberleyprocessen ved en beslutning i plenarforsamlingen tilføjelsen af Panama, Cambodja og Kasakhstan til listen over deltagere i Kimberleyprocessen.

               (2)

               Som bekræftet ved en meddelelse fra formanden for Kimberleyprocessen den 1. august 2013, godkendte deltagerne i Kimberleyprocessen desuden ved skriftlig procedure, at Mali blev tilføjet til listen over deltagere i Kimberleyprocessen.

               (3)

               Endvidere bør der foretages en ajourføring af adresserne på flere af deltagernes kontaktpunkter i bilag II.

               (4)

               Bilag II til forordning (EF) nr. 2368/2002 bør ændres i overensstemmelse hermed

               (5)

               Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 22 i forordning (EF) nr. 2368/2002 —

         VEDTAGET DENNE FORORDNING:
   Artikel 1
   I forordning (EF) nr. 2368/2002 foretages følgende ændringer:
   Bilag II affattes som anført i bilaget til denne forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. august 2013.

            På Kommissionens vegne For formanden

         Johannes HAHN

            Medlem af Kommissionen

      (1)  EFT L 358 af 31.12.2002, s. 28.

      BILAG

            »BILAG II

               Liste over deltagende parter i Kimberleyprocessens certificeringsordning og de kompetente myndigheder, de har udpeget, som omhandlet i artikel 2, 3, 8, 9, 12, 17, 18, 19 og 20

            ANGOLA

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ARMENIEN

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenien

                  AUSTRALIEN

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australien

                  BANGLADESH

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  HVIDERUSLAND

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republikken Hviderusland

                  BOTSWANA

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  BRASILIEN

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brasilien

                  CAMBODJA

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodja

                  CAMEROUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroun

                  CANADA

                        Internationalt:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Canada

                        For generelle forespørgsler til Natural Resources Canada:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Canada K1A 0E4

                  FOLKEREPUBLIKKEN KINA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        Folkerepublikken Kina

                  Folkerepublikken Kinas særlige administrative område HONGKONG

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hongkong

                        Kina

                  DEN DEMOKRATISKE REPUBLIK CONGO

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Den Demokratiske Republik Congo

                  REPUBLIKKEN CONGO

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republikken Congo

                  DEN EUROPÆISKE UNION

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgien

                  GHANA

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  GUINEA

                        Ministry of Mines and Geology

                        BP 2696

                        Conakry

                        Guinea

                  GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  INDIEN

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        Indien

                  INDONESIEN

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesien

                  ISRAEL

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  JAPAN

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  KASAKHSTAN

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kasakhstan

                  REPUBLIKKEN KOREA

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  DEN DEMOKRATISKE FOLKEREPUBLIK LAOS

                        Department of Import and Export

                        Ministry of Industry and Commerce

                        Vientiane

                        Laos

                  LIBANON

                        Ministry of Economy and Trade

                        Lazariah Building

                        Down Town

                        Beirut

                        Libanon

                  LESOTHO

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  LIBERIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  MALAYSIA

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  MAURITIUS

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  MEXICO

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  NAMIBIA

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  NEW ZEALAND

                        Certificate Issuing authority:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Import and Export Authority:

                                    New Zealand Customs Service

                                    PO Box 2218

                                    Wellington

                                    New Zealand

                  NORGE

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  PANAMA

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Panama

                  DEN RUSSISKE FØDERATION

                        Internationalt:

                                    Ministry of Finance

                                    9, Ilyinka Street,

                                    109097 Moscow

                                    Rusland

                        Import and Export Authority:

                                    Gokhran of Russia

                                    14, 1812 Goda St.

                                    121170 Moscow

                                    Rusland

                  SIERRA LEONE

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  SINGAPORE

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  SYDAFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        Sydafrika

                  SRI LANKA

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  SWAZILAND

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  SCHWEIZ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Schweiz

                  TAIWAN, PENGHU, KINMEN OG MATSU, SÆRSKILT TOLDOMRÅDE

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  TANZANIA

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  THAILAND

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  TOGO

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  TYRKIET

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Import and Export Authority:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Tyrkiet

                  UKRAINE

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  DE FORENEDE ARABISKE EMIRATER

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        De Forenede Arabiske Emirater

                  USA

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        USA

                  VIETNAM

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ZIMBABWE

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe«


title: Kommissionens gennemførelsesforordning (EU) 2017/271 af 16. februar 2017 om udvidelse af den endelige antidumpingtold, der indførtes ved Rådets forordning (EF) nr. 925/2009 på importen af visse typer folie af aluminium med oprindelse i Folkerepublikken Kina, til også at omfatte importen af visse let ændrede typer folie af aluminium

text:
               17.2.2017

               DA

               Den Europæiske Unions Tidende

               L 40/51

         KOMMISSIONENS GENNEMFØRELSESFORORDNING (EU) 2017/271
   af 16. februar 2017
   om udvidelse af den endelige antidumpingtold, der indførtes ved Rådets forordning (EF) nr. 925/2009 på importen af visse typer folie af aluminium med oprindelse i Folkerepublikken Kina, til også at omfatte importen af visse let ændrede typer folie af aluminium
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, stk. 3, og
   ud fra følgende betragtninger:
   1.   SAGSFORLØB

   1.1.   Gældende foranstaltninger

               (1)

               Ved forordning (EF) nr. 925/2009 (2) (»den oprindelige forordning«) indførte Rådet en endelig antidumpingtold på 30,0 % på importen af folie af aluminium af en tykkelse på mindst 0,008 mm og højst 0,018 mm, uden underlag, kun valset, i ruller af bredde ikke over 650 mm og af vægt over 10 kg (»den pågældende vare«) med oprindelse i Folkerepublikken Kina (»Kina«) for alle andre virksomheder end dem, der er omhandlet i artikel 1, stk. 2, i nævnte forordning.

               (2)

               I december 2015 blev foranstaltningerne vedrørende samme vare udvidet ved gennemførelsesforordning (EU) 2015/2384 (3) (»udløbsundersøgelsen«).

               (3)

               Disse foranstaltninger vil i det følgende blive benævnt »de gældende foranstaltninger«, og den undersøgelse, der førte til de foranstaltninger, som blev indført ved den oprindelige forordning, vil i det følgende blive benævnt »den oprindelige undersøgelse«.

         1.2.   Indledning som følge af en anmodning

               (4)

               Den 18. april 2016 modtog Europa-Kommissionen (»Kommissionen«) en anmodning, i henhold til hvilken de gældende foranstaltninger over for importen af visse typer folie af aluminium omgås ved import af den pågældende vare i let ændret form fra Kina.

               (5)

               Ansøgeren har anmodet om at være anonym som følge af en trussel om kommercielle gengældelsesaktioner. Kommissionen fandt anmodningen begrundet og gav tilsagn om at holde ansøgerens identitet fortrolig.

               (6)

               Anmodningen indeholdt umiddelbare beviser for, at der efter indførelsen af de gældende foranstaltninger skete en betydelig ændring i handelsmønstret i forbindelse med eksport fra Kina til Unionen, som tilsyneladende skyldtes indførelsen af de gældende foranstaltninger. Der var angiveligt ikke nogen tilstrækkelig gyldig grund eller begrundelse for denne ændring ud over indførelsen af de gældende foranstaltninger.

               (7)

               Desuden tydede beviserne på, at de afhjælpende virkninger af de gældende foranstaltninger blev undergravet, både i henseende til mængde og pris. Det fremgik af beviserne, at den øgede import af den let ændrede vare fandt sted til priser under den ikke-skadevoldende pris, der blev fastsat i den oprindelige undersøgelse.

               (8)

               Endelig var der umiddelbare beviser for, at de let ændrede varer blev dumpet i forhold til den normale værdi, der var fastsat for samme vare, nemlig den vare, der produceredes af EU-erhvervsgrenen, der har de samme tekniske og fysiske egenskaber som den pågældende vare i den oprindelige undersøgelse.

               (9)

               Efter at have informeret medlemsstaterne fastslog Kommissionen, at der forelå tilstrækkelige umiddelbare beviser til at indlede en undersøgelse i henhold til grundforordningens artikel 13. Den indledte derfor den aktuelle undersøgelse ved Kommissionens gennemførelsesforordning (EU) 2016/865 (4) (»indledningsforordningen«). I henhold til grundforordningens artikel 13, stk. 3, og artikel 14, stk. 5, pålagde Kommissionen ved indledningsforordningen desuden toldmyndighederne at registrere importen af den let ændrede pågældende vare med oprindelse i Kina.

         1.3.   Undersøgelse

               (10)

               Kommissionen underrettede behørigt myndighederne i Kina, de eksporterende producenter og forhandlere i Kina, de importører i Unionen, som den vidste var berørt af sagen, samt EU-erhvervsgrenen om indledningen af undersøgelsen.

               (11)

               Der blev fremsendt fritagelsesformularer til de eksporterende producenter i Kina og til de kendte importører i Unionen.

               (12)

               Interesserede parter fik mulighed for at give deres mening til kende skriftligt og anmode om at blive hørt inden for fristen i indledningsforordningen. Alle parter blev underrettet om, at manglende samarbejde kunne føre til anvendelse af grundforordningens artikel 18 og til, at undersøgelsesresultaterne baseres på de foreliggende faktiske oplysninger.

               (13)

               Fem grupper af virksomheder fra Kina, 19 virksomheder fra Unionen, herunder EU-erhvervsgrenen, og ikke forretningsmæssigt forbundne importører gav sig til kende.

               (14)

               Fem grupper af virksomheder fra Kina og fem ikke forretningsmæssigt forbundne importører indsendte besvarelser af spørgeskemaet og anmodede om en fritagelse for en eventuel udvidelse af foranstaltninger, jf. grundforordningens artikel 13, stk. 4.

               (15)

               Følgende eksporterende producenter indsendte fuldstændige spørgeskemabesvarelser, og der blev efterfølgende aflagt kontrolbesøg hos disse.

                           —

                           Dingsheng Aluminium Group

                           —

                           Jiangsu Zhongji Lamination Materials Co., Ltd

                           —

                           Luoyang Wanji Aluminium Processing Co., Ltd

                           —

                           Xiamen Xiashun Aluminium Foil Co., Ltd

                           —

                           Yantai Donghai Aluminum Foil Co., Ltd.

               (16)

               Følgende fem ikke forretningsmæssigt forbundne EU-importører indsendte fuldstændige spørgeskemabesvarelser:

                           —

                           Coutinho Caro + Co. International Trading GmbH

                           —

                           Huhtamaki Flexible Packaging Germany GmbH & Co. KG

                           —

                           Now Plastics UK Inc (Milanoafdelingen)

                           —

                           Von Aschenbach & Voss GmbH

                           —

                           Wrap Films Systems Ltd.

               (17)

               En af de ikke forretningsmæssigt forbundne importører, virksomheden Wrap Films Systems Ltd, ophørte efterfølgende med at samarbejde.

               (18)

               Der blev aflagt kontrolbesøg hos følgende ikke forretningsmæssigt forbundne importører:

                           —

                           Coutinho Caro + Co. International Trading GmbH

                           —

                           Von Aschenbach & Voss GmbH.

               (19)

               Virksomheden Cellofix S.L. fremsatte bemærkninger og anmodede om at blive hørt som interesseret part.

               (20)

               Der fandt høringer sted mellem Kommissionen og ansøgeren og mellem Kommissionen og følgende virksomheder: Cellofix S.L., Now Plastics Inc og Von Aschenbach & Voss GmbH.

               (21)

               Efter fremlæggelsen af oplysninger fandt der endnu en høring sted mellem Kommissionen og ansøgeren, hvorefter Kommissionen på ny tilkendegav sin hensigt om at forlænge foranstaltningerne under proceduren for særligt anvendelsesformål i overensstemmelse med artikel 254 i Europa-Parlamentets og Rådets forordning (EU) nr. 952/2013 (5) (herefter »EU-toldkodeksen«).

         1.4.   Undersøgelsesperiode og rapporteringsperiode

               (22)

               Undersøgelsesperioden omfattede perioden fra 1. april 2012 til 31. marts 2016. Der blev indsamlet oplysninger for undersøgelsesperioden samt for alle år siden 2009 (tidspunktet for indførelsen af de gældende foranstaltninger) med henblik på bl.a. at undersøge den påståede ændring i handelsmønstret. For perioden 1. april 2015 til 31. marts 2016 (»rapporteringsperioden« eller »RP«) blev der indhentet mere detaljerede oplysninger med henblik på at undersøge den mulige undergravning af de gældende foranstaltningers afhjælpende virkninger og forekomsten af dumping.

         2.   UNDERSØGELSESRESULTATER

   2.1.   Generelle betragtninger

               (23)

               I overensstemmelse med grundforordningens artikel 13, stk. 1, analyserede Kommissionen successivt, om der var sket en ændring i handelsmønstret mellem tredjelandene og Unionen, om denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkeligt gyldig grund eller økonomisk begrundelse ud over indførelsen af tolden, om der forelå beviser for skade eller for, at de afhjælpende virkninger af tolden blev undergravet i henseende til priserne på og/eller mængderne af samme vare, og om der var bevis for dumping i forhold til de tidligere fastslåede normale værdier for samme vare, om fornødent i overensstemmelse med bestemmelserne i grundforordningens artikel 2.

         2.2.   Den pågældende vare

               (24)

               Den vare, der er berørt af den mulige omgåelse, er den vare, der er genstand for de gældende foranstaltninger, jf. betragtning 1. Den henhører under KN-kode ex 7607 11 19 (Taric-kode 7607111910). Som fastslået i den oprindelige undersøgelse er denne særlige type aluminiumfolie omdannet til en forbrugervare, husholdningsfolie af aluminium (»husholdningsfolie«), der anvendes til emballage og andre husholdningsformål.

         2.3.   Den undersøgte vare

               (25)

               Den vare, der er genstand for undersøgelsen i forbindelse med omgåelse, har de samme væsentlige egenskaber som den pågældende vare. Den kan imidlertid også være udglødet.

               (26)

               Den undersøgte vare blev defineret i indledningsforordningen som følger:

                           —

                           folie af aluminium, af en tykkelse på mindst 0,007 mm og mindre end 0,008 mm, uanset rullernes bredde, også udglødet, eller

                           —

                           folie af aluminium, af en tykkelse på mindst 0,008 mm og højst 0,018 mm, i ruller af en bredde på over 650 mm, også udglødet, eller

                           —

                           folie af aluminium, af en tykkelse på over 0,018 mm og mindre end 0,021 mm, uanset rullernes bredde, også udglødet, eller

                           —

                           folie af aluminium, af en tykkelse på mindst 0,021 mm og højst 0,045 mm, ved mindst to lag, uanset rullernes bredde, også udglødet.

               (27)

               De tre første ovennævnte varer henhører i øjeblikket under KN-kode ex 7607 11 19 (Taric-kode 7607111930, 7607111940 og 7607111950). Den fjerde af de ovennævnte varer henhører under KN-kode ex 7607 11 90 (Taric-kode 7607119045 og 7607119080).

               (28)

               I den oprindelige undersøgelse havde Kommissionen fastslået, at omformningsfolie af aluminium (»omformningsfolie«) ikke var den pågældende vare (6). De to varetyper — husholdningsfolie og omformningsfolie — har forskellige formål. Omformningsfolie anvendes af industrigrene inden for omformning, som laminerer, beklæder, lakerer og på anden måde forarbejder og integrerer den i varer, der anvendes til bl.a. emballering af fødevarer, medicin, kosmetik og tobak eller i isoleringsmaterialer til bygge- og anlægssektoren. I december 2014 indledte Kommissionen en antidumpingundersøgelse af omformningsfolie (7). Anmodningen blev trukket tilbage af ansøgeren, og der blev ikke indført foranstaltninger over for omformningsfolie (8). Af ovennævnte årsager fandt Kommissionen det hensigtsmæssigt at udelukke omformningsfolie fra denne undersøgelses anvendelsesområde.

               (29)

               Efter fremlæggelsen af oplysninger fremførte ansøgeren, at husholdningsfolie og omformningsfolie var indbyrdes udskiftelige. Kommissionen fandt imidlertid, at dette argument ikke tog højde for den ubestridte definition af den pågældende vare, der var blevet fastsat i den oprindelige undersøgelse.

               (30)

               I undersøgelsen konstaterede Kommissionen imidlertid, at definitionen af den undersøgte vare ikke kun dækkede den let ændrede pågældende vare, men også kunne omfatte omformningsfolie. De fem samarbejdsvillige eksporterende producenter eksporterede omformningsfolie til Unionen i rapporteringsperioden (se betragtning 74). Det blev derfor besluttet at tage hensyn til det endelige anvendelsesformål ved udformningen af foranstaltningerne (jf. betragtning 58 til 69).

               (31)

               Efter fremlæggelsen af oplysninger påstod én af de ikke-samarbejdsvillige importører, at Kommissionen burde have taget hensyn til dennes forslag om at udelukke ikke udglødede jumboruller fra undersøgelsen.

               (32)

               Da virksomheden ikke samarbejdede i forbindelse med undersøgelsen, var Kommissionen ikke i stand til at efterprøve denne påstand. En mangel på tilgængelige oplysninger førte til den konklusion, at ikke udglødede jumboruller burde udelukkes fra denne undersøgelse. Kommissionen afviste derfor påstanden.

         2.4.   Samarbejdsvilje

               (33)

               Der var en lav grad af samarbejde fra de eksporterende producenter i Kina; kun fem grupper af kinesiske eksporterende producenter gav sig til kende og anmodede om en fritagelse for en eventuel udvidelse af de gældende foranstaltninger svarende til ca. 22 % af den kinesiske eksport til Unionen i rapporteringsperioden.

               (34)

               Eksporten fra ikke-samarbejdsvillige eksportører blev anslået til ca. 78 % af den samlede kinesiske eksport til Unionen i den samme periode. Derfor anvendte Kommissionen for denne eksport de bedst mulige foreliggende faktiske oplysninger i overensstemmelse med grundforordningens artikel 18.

         2.5.   Ændring i handelsmønstret

               (35)

               For at fastslå ændringen i handelsmønstret analyserede Kommissionen mængden af import af den pågældende vare og mængden af import af den let ændrede pågældende vare i perioden mellem indførelsen af de oprindelige foranstaltninger (2009) indtil september 2016.

               (36)

               Undersøgelsen viste, at 80 % af den samlede importmængde af den undersøgte vare med oprindelse i Kina bestod af den let ændrede pågældende vare i rapporteringsperioden (9). Dette forhold blev derefter ekstrapoleret for de pågældende år siden 2009.

               (37)

               Importmængden af den pågældende vare blev fastsat på grundlag af Eurostats oplysninger for perioden mellem 2009 og rapporteringsperioden.

               (38)

               Nedenstående tabel sammenfatter de indsamlede oplysninger.

                  Tabel 1

                  Import af den pågældende vare og af den let ændrede pågældende vare fra Kina til EU

                           (ton)

                           Undersøgelsesperioden for den oprindelige undersøgelse
                           juli 2007 til juni 2008

                           2009

                           2010

                           2011

                           2012

                           2013

                           2014

                           RP

                           Den pågældende vare

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Let ændret vare

                           11 393

                           17 115

                           30 960

                           25 648

                           30 962

                           42 578

                           44 522

                              Kilde: Eurostat, kinesiske samarbejdsvillige eksporterende producenter.

               (39)

               Den samlede importmængde af den pågældende vare fra Kina faldt fra 30 318 ton i undersøgelsesperioden for den oprindelige undersøgelse (juli 2007 til juni 2008) til 1 152 ton i rapporteringsperioden for denne undersøgelse. I modsætning hertil er importen af den let ændrede pågældende vare steget fra 11 393 ton i 2009 til 44 522 ton i rapporteringsperioden for denne undersøgelse.

               (40)

               Stigningen i importen af den let ændrede pågældende vare såvel som den samtidige forsvinden af importen af den pågældende vare siden indførelsen af foranstaltninger udgør en betydelig ændring i handelsmønstret, jf. grundforordningens artikel 13, stk. 1.

               (41)

               Efter fremlæggelsen af oplysninger indvendte én af de ikke-samarbejdsvillige importører, at Kommissionen anvendte en forkert metode til at fastslå ændringen i handelsmønstret. Mere specifikt satte importøren spørgsmålstegn ved den antagelse, at det salg, som ikke-samarbejdsvillige eksporterende producenter havde haft i rapporteringsperioden, var salg af den let ændrede vare.

               (42)

               Kommissionen gentog, at den baserede sig på de foreliggende faktiske oplysninger ved fastlæggelsen af omfanget af importen af den let ændrede vare. I betragtning af den meget lave grad af samarbejde, i lyset af oplysningerne i ansøgningen og i mangel af andre oplysninger om det modsatte kunne Kommissionen med rimelighed slutte, at de ikke-samarbejdsvillige virksomheder eksporterede den let ændrede vare. Derfor blev den metode, der var blevet anvendt til at fastslå ændringen i handelsmønstret, bekræftet.

         2.6.   Anvendelse af omgåelsespraksis

               (43)

               Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden. Ovennævnte praksis, forarbejdning eller bearbejdning omfatter bl.a. den mindre ændring af den pågældende vare.

               (44)

               De samarbejdsvillige eksporterende producenters aktiviteter blev analyseret. Denne analyse bekræftede forekomsten af de fire forskellige former for omgåelse.

               (45)

               Med hensyn til de fire forskellige former for omgåelse var der dokumentation i form af e-mails fra de kinesiske eksporterende producenter, der rådgiver kunderne om, hvordan de nuværende foranstaltninger kunne omgås. De forskellige former for dokumentation indeholdt også oplysninger om, at en sådan praksis faktisk er blevet indført af nogle af Unionens importører/brugere.

               (46)

               Kommissionen fandt også dokumentation ved kontrol af en af de samarbejdsvillige kinesiske producenter, nemlig Dingsheng Aluminium Group. I perioden siden indførelsen af tolden i 2009 eksporterede Dingsheng Aluminium Group husholdningsfolie, der var tyndere end den pågældende vare, dvs. husholdningsfolie med en tykkelse på mindre end 0,008 mm og mindst 0,007 mm. Den samme eksporterende producent eksporterede også husholdningsfolie til Unionen, der var tykkere end den pågældende vare, dvs. husholdningsfolie med en tykkelse på over 0,018 mm og mindre end 0,021 mm. Dokumentation i form af e-mails fra andre eksporterende producenter bekræftede også, at der findes en sådan praksis.

               (47)

               Endvidere solgte Dingsheng Aluminium Group i samme periode husholdningsfolie i ruller med en bredde på mere end 650 mm til Unionen. Disse ruller blev efterfølgende skåret op i mindre ruller i Unionen. I forbindelse med kontrollen af en af de samarbejdsvillige importører konstaterede Kommissionen, at denne importør, dvs. virksomheden Von Aschenbach & Voss GmbH, skærer de bredere ruller op i ruller til forbrugerne i Unionen.

               (48)

               Vedrørende importen til Unionen af folie af aluminium af en tykkelse på mellem 0,021 mm og 0,045 mm, og i to lag, var Kommissionen i besiddelse af dokumentation i form af e-mails, udvekslet mellem de kinesiske eksporterende producenter, herunder Dingsheng Aluminium Group, og EU-producenterne. Kommissionen har også konstateret, at nogle af EU-producenterne ejer maskiner, der anvendes til at halvere foliens tykkelse til en standardtykkelse, således at den kan anvendes til husholdningsfolie.

               (49)

               Ud fra undersøgelsesresultaterne vedrørende de samarbejdsvillige eksporterende producenter og de foreliggende faktiske oplysninger for de ikke-samarbejdsvillige eksporterende producenter foreligger der en omgåelsespraksis, jf. grundforordningens artikel 13, stk. 1, på landeniveau for 80 % af al import af den undersøgte vare fra Kina. Denne omgåelsespraksis tager form af en mindre ændring af den pågældende vare med henblik på at kunne tarifere den under de toldkoder, som normalt ikke er omfattet af foranstaltningerne, dvs. den undersøgte vare.

         2.7.   Undergravning af de afhjælpende virkninger af tolden i henseende til priser og/eller mængder af samme vare

               (50)

               Stigningen i importen af den let ændrede pågældende vare var betydelig, jf. betragtning 36 ovenfor, og udgjorde ca. 80 % af den samlede importmængde af den undersøgte vare i perioden mellem 2009 og rapporteringsperioden.

               (51)

               Kommissionen sammenlignede eksportprisen på den let ændrede pågældende vare med den skadestærskel, der var blevet fastsat ved gennemførelsesforordning (EU) 2015/2384 om indførelse af en endelig told efter en udløbsundersøgelse i henhold til grundforordningens artikel 11, stk. 2.

               (52)

               For så vidt angår den samarbejdsvillige eksporterende producent, der er involveret i omgåelsespraksis, blev eksportprisen fastsat ud fra de oplysninger, der var blevet efterprøvet i forbindelse med undersøgelsen. For ikke-samarbejdsvillige eksporterende producenter blev eksportprisen fastsat ud fra oplysninger fra Eurostat efter fradrag af eksportmængden fra de samarbejdsvillige eksporterende producenter.

               (53)

               Denne sammenligning viste et betydeligt målprisunderbud.

               (54)

               Det konkluderes derfor, at de afhjælpende virkninger af de gældende foranstaltninger undergraves, både i henseende til mængde og pris.

         2.8.   Bevis for dumping i forhold til den tidligere fastsatte normale værdi for samme vare

               (55)

               I overensstemmelse med grundforordningens artikel 13, stk. 1, og for at fastslå, om eksportpriserne på den undersøgte vare var dumpede, blev eksportpriserne for både den samarbejdsvillige eksporterende producent, der er involveret i omgåelsespraksis, og for de ikke-samarbejdsvillige eksporterende producenter fastsat som beskrevet i betragtning 51 og 52 ovenfor og sammenlignet med den normale værdi, som blev fastslået i forbindelse med udløbsundersøgelsen, jf. betragtning 51, og behørigt justeret for udsving registreret hos London Metal Exchange (LME). Denne justering var nødvendig, idet priserne på aluminiumvarer henviser til prisudsving på det grundlæggende råmateriale dvs. primæraluminium. LME's priser betragtes som en global reference for primæraluminium.

               (56)

               Det fremgik af sammenligningen mellem den normale værdi og eksportprisen, at husholdningsfolie importeredes til dumpingpriser til Unionen i rapporteringsperioden både fra den samarbejdende eksporterende producent, der er involveret i omgåelsespraksis, og fra de ikke-samarbejdsvillige eksporterende producenter.

         2.9.   Konklusion

               (57)

               På grundlag af ovenstående undersøgelsesresultater konkluderede Kommissionen, at tolden på importen af den pågældende vare, som defineret i den oprindelige undersøgelse, blev omgået ved import af den pågældende vare i let ændret form med oprindelse i Kina.

               (58)

               Undersøgelsen viste også, at der var en ændring i handelsmønstret mellem Kina og Unionen, og at der ikke var nogen tilstrækkelig gyldig grund eller økonomisk begrundelse for denne ændring ud over indførelsen af tolden.

               (59)

               Kommissionen konstaterede også, at denne import forvolder skade, og at de afhjælpende virkninger af tolden undergraves med hensyn til priserne på og/eller mængderne af samme vare. Der blev også konstateret bevis for dumping i forhold til de normale værdier, der tidligere var blevet fastsat for samme vare.

         3.   FORANSTALTNING

               (60)

               Set i lyset af ovenstående undersøgelsesresultater konkluderede Kommissionen, at den endelige antidumpingtold på importen af den pågældende vare med oprindelse i Kina omgås ved import af den undersøgte vare med oprindelse i Kina.

               (61)

               Ud fra ovennævnte undersøgelsesresultater konkluderedes det, at omformningsfolie skal udelukkes fra anvendelsesområdet for de udvidede foranstaltninger.

               (62)

               Med henblik på at fastslå, hvordan der kan sondres mellem husholdningsfolie og omformningsfolie, støttede Kommissionen sig på yderligere kriterier ud over tykkelsen af aluminiumfolien og rullebredden.

               (63)

               Kommissionen fandt, at en kumulativ analyse af en række egenskaber kan føre til den ønskede sondring: legeringer, vædbarhed og porer (pinholes) i forbindelse med aluminiumsfolie.

               (64)

               Aluminiumlegering er bestemt af varens kemiske sammensætning (indhold af faktisk aluminium og andre kemikalier). På grundlag af bemærkninger fra interesserede parter og oplysninger indsamlet under kontrolbesøgene, viste undersøgelsen, at omformningsfolie sædvanligvis fremstilles ved hjælp af aluminiumlegeringerne 1235, 8011 og 8079.

               (65)

               Graden af vædbarhed defineres som aluminiumsfoliens grad af tørhed (overfladerenhed) som følge af den olie, der anvendes under valsningen. Omformningsfoliens vædbarhed karakteriseres generelt som grad A, idet eventuelle rester af olie i overfladen vil medføre problemer ved trykning og laminering.

               (66)

               Porer optræder i aluminiumsfoliens tekstur under valsningen. Antallet af porer ved salg af husholdningsfolie af aluminium er almindeligvis ikke vigtigt og ikke en del af produktspecifikationerne. Antallet af porer er vigtigt for omformningsfolievarer, fordi klæbemiddel fra lamineringsprocessen kan trænge igennem fra den ene side af folien til den anden side via disse porer og således beskadige emballagematerialet. Kommissionen konstaterede, at det maksimale antal porer i omformningsfolie generelt hænger sammen med foliens tykkelse. Det maksimale antal porer pr. m2 i forhold til foliens tykkelse er som følger.

                  Tabel 2

                  Maksimalt antal porer pr. m2 i forhold til foliens tykkelse

                           Tykkelse (mikrometer)

                           Antal porer pr. m2

                           7

                           400

                           8

                           300

                           9

                           200

                           10

                           100

                           indtil 13

                           40

                           indtil 15

                           10

                           indtil 19

                           5

                           over 20

                           ingen

                              Kilde: Kinesiske samarbejdsvillige eksporterende producenter, ikke forretningsmæssigt forbundne EU-importører.

               (67)

               Disse kriterier var baseret på undersøgelsens resultater og bemærkninger fra tredjeparter.

               (68)

               Ansøgeren fastholdt og gentog efter fremlæggelsen af oplysninger, at der ikke kan drages en brugbar skillelinje på grundlag af ovennævnte kriterier, og at dette derfor ville indebære en uforholdsmæssig stor risiko for omgåelse. Ansøgeren hævdede, at de forskellige former for aluminiumfolie var indbyrdes udskiftelige, og at nogle former for husholdningsfolie kunne produceres ved at anvende de samme typer af aluminiumfolie som dem, der normalt anvendes til at fremstille omformningsfolie. Den henviste især til legeringerne 8011 og 8079. Med hensyn til antallet af porer gjorde ansøgeren gældende, at disse ikke var et reguleret krav, og at de generelt er baseret på en aftale mellem sælger og køber. Hvad angår kriteriet med hensyn til vædbarhed anførte ansøgeren ligeledes, at det ikke var en afgørende faktor til at fastslå, om aluminiumfolie er omformningsfolie. Under høringen efter fremlæggelsen af oplysninger fremførte ansøgeren også, at selv en kumulativ anvendelse af de tre kriterier ikke kunne anvendes til at fastslå den ønskede forskel. Selv hvis alle tre kriterier for omformningsfolie var opfyldt, ville importen stadig kunne anvendes som husholdningsfolie og ville kunne forvride konkurrencen. Efter ansøgerens opfattelse var det endelige anvendelsesformål den eneste måde, hvorpå man kan skelne mellem husholdningsfolie og omformningsfolie. Efter den supplerende fremlæggelse af oplysninger fremførte ansøgeren, at de eksporterende producenter, der var fritaget i overensstemmelse med grundforordningens artikel 13, stk. 4, bør være omfattet af proceduren for særligt anvendelsesformål i overensstemmelse med EU-toldkodeksens artikel 254 med henblik på at forebygge enhver fremtidig omgåelse af foranstaltningerne.

               (69)

               En af de samarbejdsvillige eksporterende producenter påstod desuden, at de kriterier, som Kommissionen har foreslået for at skelne omformningsfolie fra husholdningsfolie, ikke var almindeligt og bredt anerkendt af aluminiumsindustrien. Producenten fremførte, at dette ville åbne op for omgåelse af den udvidede antidumpingtold og føre til et betydeligt fald i den gennemsnitlige pris på omformningsfolie, hvilket kunne føre til endnu en antidumpingklage.

               (70)

               Efter den supplerende fremlæggelse af oplysninger fastholdt en importør det synspunkt, at en sondring faktisk var mulig og tilstrækkelig baseret på en supplerende kumulativ analyse af de tre egenskaber, nemlig legeringer, vædbarhed og porer.

               (71)

               Som svar på disse argumenter mindede Kommissionen først om, at antiomgåelsesforanstaltningerne ikke kunne pålægges på grundlag af den blotte risiko for omgåelse, men kun hvis betingelserne i grundforordningens artikel 13 var opfyldt. Derfor blev ansøgerens anmodning om at gøre de fritagne eksporterende producenter til genstand for en kontrol af særligt anvendelsesformål afvist.

               (72)

               Efter den foreløbige og supplerende fremlæggelse af oplysninger vurderede Kommissionen desuden sin oprindelige tilgang, som er beskrevet nærmere i betragtning 62 og 66, og de argumenter, som importøren har angivet i betragtning 70. Kommissionen har fastholdt sin konklusion om, at det ikke kan udelukkes, at omformningsfolie, der opfylder de tekniske krav i betragtning 61 og 67, i realiteten ville blive anvendt til husholdningsformål, da varen har de lignende egenskaber. Det konkluderedes derfor i betragtning af de særlige omstændigheder i den sag, at den mest hensigtsmæssige måde, hvorpå man kan skelne mellem de to varer med hensyn til en forlængelse af den oprindelige foranstaltning, er deres endelige anvendelsesformål. I overensstemmelse hermed vil de importører, der ikke gør brug af importeret aluminiumsfolie til husholdningsformål, have mulighed for at indgive en erklæring med forbehold af proceduren for særligt anvendelsesformål i overensstemmelse med EU-toldkodeksens artikel 254.

         4.   ANMODNINGER OM FRITAGELSE

   4.1.   Anmodning om fritagelse fra grupper af eksporterende producenter

               (73)

               I overensstemmelse med grundforordningens artikel 13, stk. 4, anmodede fem samarbejdsvillige grupper af eksporterende producenter fra Kina om at blive fritaget for en eventuel udvidelse af foranstaltninger og indgav en anmodning om fritagelse.

               (74)

               Undersøgelsen viste, at fire grupper af kinesiske eksporterende producenter kun eksporterede omformningsfolie til Unionen og ikke den let ændrede husholdningsfolie af aluminium. Derfor blev disse grupper af kinesiske eksporterende producenter anset for ikke at omgå den gældende told. Kommissionen mente derfor, at disse virksomheder kunne indrømmes en fritagelse for den udvidede told i henhold til grundforordningens artikel 13, stk. 4.

               (75)

               Det fremgik også af undersøgelsen, at én samarbejdsvillig producent, Dingsheng Aluminium Group, var involveret i alle former for omgåelsespraksis, med undtagelse af én, nemlig at den ikke eksporterede folie af aluminium til Unionen af en tykkelse på mindst 0,021 mm og højst 0,045 mm, ved mindst to lag, uanset rullernes bredde.

               (76)

               Konklusionen om, at denne virksomhed var involveret i tre former for omgåelsespraksis, blev draget på grundlag af en række forhold. For det første udpegede Kommissionen de let ændrede varer, som virksomheden eksporterede til Unionen, på grundlag af de oplysninger, som virksomheden har forelagt om salget af husholdningsfolie og omformningsfolie til sine kunder. For det andet blev en stikprøve af fakturaer i forbindelse med husholdningsfolie og omformningsfolie af aluminium kontrolleret. Denne kontrol bekræftede, at de varer, der var blevet solgt til kunderne, og som er angivet som husholdningsfolie, rent faktisk var enten den pågældende vare eller den let ændrede husholdningsfolie. Som følge heraf fandt Kommissionen, at den let ændrede husholdningsfolie, som var genstand for omgåelse, udgjorde 20 % af den samlede eksport af den undersøgte vare, mens resten var ægte omformningsfolie for denne virksomhed. For det tredje blev der konstateret en klar ændring i handelsmønstret for denne virksomhed, hvorved eksporten af den pågældende vare var blevet erstattet af den let ændrede vare. For det fjerde blev der ikke konstateret anden økonomisk begrundelse ud over indførelsen af foranstaltningerne i forbindelse med ændringen i handelsmønstret. For det femte blev der konstateret både dumping og en undergravelse af de afhjælpende virkninger af tolden i forbindelse med de let ændrede varer, der var blevet eksporteret af denne eksporterende producent.

               (77)

               I lyset af ovenstående og i henhold til grundforordningens artikel 13, stk. 4, kunne der ikke bevilges en fritagelse til Dingsheng Aluminium Group.

               (78)

               Efter fremlæggelsen af oplysninger hævdede ansøgeren, at der ikke bør indrømmes fritagelse for anvendelsesområdet for de udvidede foranstaltninger over for kinesiske eksporterende producenter.

               (79)

               Ansøgeren fremførte, at Kommissionen ikke har kunnet kontrollere, at de fritagne kinesiske eksporterende producenter rent faktisk eksporterede omformningsfolie, da dette ikke var anført i spørgeskemaerne. Endvidere anførte ansøgeren, at omgåelsen finder sted i Unionen. Under disse omstændigheder kunne der rent juridisk ikke indrømmes fritagelse over for eksportørerne.

               (80)

               Kommissionen aflagde besøg hos de eksporterende producenter og efterprøvede bl.a. de tekniske egenskaber og det endelige anvendelsesformål for den undersøgte vare, der var blevet solgt til Unionen. Således konkluderede Kommissionen på grundlag af kontrolbesøgene, at den vare, der eksporteredes af de fire eksporterende producenter, rent faktisk var omformningsfolie, dvs. en vare, der ikke er omfattet af denne undersøgelse. Kommissionen bemærkede også, at den mindre ændring af varen fandt sted i Kina, dvs. hos én af de samarbejdsvillige producenter og — baseret på de foreliggende faktiske oplysninger — hos ikke-samarbejdsvillige producenter. Det var derfor muligt og endog nødvendigt at indrømme fritagelse for personer, som ikke har været involveret i nogen form for omgåelse i Kina, og som opfylder betingelserne i grundforordningens artikel 13, stk. 4. Påstanden blev derfor afvist.

         4.2.   Anmodning om fritagelse af ikke forretningsmæssigt forbundne importører

               (81)

               Når der finder omgåelsespraksis sted i Unionen, kan importører i henhold til grundforordningens artikel 13, stk. 4, fritages for den udvidede told, hvis de kan bevise, at de ikke er forretningsmæssigt forbundet med de producenter, der er omfattet af foranstaltningerne.

               (82)

               På dette grundlag blev der modtaget fem anmodninger om fritagelse fra ikke forretningsmæssigt forbundne importører, som blev undersøgt. En af virksomhederne, Wrap Films Systems Ltd., ophørte efterfølgende med at samarbejde.

               (83)

               Kommissionen fandt, at selv om den endelige forarbejdning i nogle tilfælde sker i Unionen (opskæring af folien i kortere ruller), finder den mindre ændring af den pågældende vare som sådan sted uden for Unionen, nemlig i Kina. På dette grundlag overvejede Kommissionen ikke at indrømme fritagelser over for de ikke forretningsmæssigt forbundne importører.

               (84)

               For tre af de fire samarbejdsvillige virksomheder blev det konstateret, at de er egentlige importører, som videresælger den undersøgte vare uden nogen form for forarbejdning. Derfor kan disse virksomheder ikke indrømmes en fritagelse for den udvidede told i henhold til grundforordningens artikel 13, stk. 4. Kun én af virksomhederne, virksomheden Von Aschenbach & Voss GmbH, importerer den undersøgte vare fra Kina i form af husholdningsfolie af aluminium i ruller af en bredde på over 650 mm og videreforarbejder varen. Folien opskæres, før den sælges til virksomhedens kunder (omspolere).

               (85)

               Inden indførelsen af de gældende foranstaltninger importerede virksomheden Von Aschenbach & Voss den pågældende vare til Unionen, og der blev konstateret en klar ændring af mønstret. Kommissionens undersøgelsesresultater understøtter ikke virksomhedens påstand, om at der fandtes en gyldig grund eller økonomisk begrundelse ud over indførelsen af tolden. Selv hvis Kommissionen ville acceptere, at der foregik omgåelsespraksis inden for Unionen, kunne der derfor ikke indrømmes fritagelse for denne virksomhed.

               (86)

               Det blev derfor konkluderet, at ingen af de ikke forretningsmæssigt forbundne importører kan fritages i henhold til grundforordningens artikel 13, stk. 4.

         4.3.   Konklusion

               (87)

               På grundlag af ovennævnte undersøgelsesresultater blev det konkluderet, at fire af de fem samarbejdsvillige grupper af kinesiske eksporterende producenter kunne fritages for den udvidede told. Det blev også konstateret, at én af de kinesiske eksporterende producenter, Dingsheng Aluminium Group, ikke kan fritages.

               (88)

               Det blev ligeledes konkluderet, at ingen af de ikke forretningsmæssigt forbundne importører kan fritages i henhold til grundforordningens artikel 13, stk. 4.

         5.   KONKLUSION

               (89)

               I henhold til grundforordningens artikel 13, stk. 1, første punktum, bør de gældende antidumpingforanstaltninger vedrørende importen af den pågældende vare med oprindelse i Kina udvides til også at omfatte importen af den undersøgte vare med oprindelse i Kina.

               (90)

               I overensstemmelse med grundforordningens artikel 13, stk. 3, og artikel 14, stk. 5, hvori det fastsættes, at en eventuel udvidelse af foranstaltninger skal gælde for varer, som er blevet importeret til EU under den registrering, der blev indført ved indledningsforordningen, bør der opkræves told på den registrerede import til Unionen af

                           —

                           folie af aluminium, af en tykkelse på mindst 0,007 mm og mindre end 0,008 mm, uanset rullernes bredde, også udglødet, eller

                           —

                           folie af aluminium, af en tykkelse på mindst 0,008 mm og højst 0,018 mm, i ruller af en bredde på over 650 mm, også udglødet, eller

                           —

                           folie af aluminium, af en tykkelse på over 0,018 mm og mindre end 0,021 mm, uanset rullernes bredde, også udglødet, eller

                           —

                           folie af aluminium, af en tykkelse på mindst 0,021 mm og højst 0,045 mm, ved mindst to lag, uanset rullernes bredde, også udglødet,

                     med oprindelse i Kina.

               (91)

               Den vare, der er beskrevet i betragtning 90, bør fritages for den udvidede antidumpingtold, hvis den er importeret til anden brug end husholdningsfolie. En sådan fritagelse bør være betinget af de vilkår, som er anført i de relevante EU-toldbestemmelser om proceduren for særligt anvendelsesformål, herunder især EU-toldkodeksens artikel 254.

         6.   FREMLÆGGELSE AF OPLYSNINGER

               (92)

               Alle interesserede parter blev underrettet om de vigtigste kendsgerninger og betragtninger, der førte til ovennævnte konklusioner, og blev opfordret til at fremsætte bemærkninger. Disse bemærkninger er blevet behandlet i denne forordning.

               (93)

               Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

         VEDTAGET DENNE FORORDNING:
   Artikel 1
   1.   Den endelige antidumpingtold for »alle andre virksomheder«, der blev indført ved artikel 1, stk. 2, i forordning (EF) nr. 925/2009 på importen af visse typer folie af aluminium med oprindelse i Folkerepublikken Kina, udvides hermed til også at omfatte importen til Unionen af

               —

               folie af aluminium, af en tykkelse på mindst 0,007 mm og mindre end 0,008 mm, uanset rullernes bredde, også udglødet, i øjeblikket henhørende under KN-kode ex 7607 11 19 (Taric-kode 7607111930), eller

               —

               folie af aluminium, af en tykkelse på mindst 0,008 mm og højst 0,018 mm, med en rullebredde på over 650 mm, også udglødet, i øjeblikket henhørende under KN-kode ex 7607 11 19 (Taric-kode 7607111940), eller

               —

               folie af aluminium, af en tykkelse på over 0,018 mm og mindre end 0,021 mm, uanset rullernes bredde, også udglødet, i øjeblikket henhørende under KN-kode ex 7607 11 19 (Taric-kode 7607111950), eller

               —

               folie af aluminium, af en tykkelse på mindst 0,021 mm og højst 0,045 mm, ved mindst to lag, uanset rullernes bredde, også udglødet, i øjeblikket henhørende under KN-kode ex 7607 11 90 (Taric-kode 7607119045 og 7607119080).

         2.   Denne udvidelse gælder ikke for import som omhandlet i denne artikels stk. 1, der er fremstillet af nedenstående virksomheder:

               Virksomhedens navn

               Taric-tillægskode

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd

               C200

               Yantai Donghai Aluminum Foil Co., Ltd

               C201

         3.   Anvendelsen af fritagelser, der var indrømmet de virksomheder, der udtrykkeligt er nævnt i denne artikels stk. 2, er betinget af, at der over for medlemsstaternes toldmyndigheder fremlægges en gyldig handelsfaktura udstedt af producenten indeholdende en erklæring, der er dateret og underskrevet af en af de ansatte i den enhed, der har udstedt handelsfakturaen, med angivelse af den pågældendes navn og funktion. Denne erklæring skal lyde som følger: »Undertegnede bekræfter, at (mængde) af visse typer folie af aluminium solgt til eksport til Den Europæiske Union, som er omfattet af denne faktura, er fremstillet af (virksomhedens navn og adresse) (Taric-tillægskode) i (pågældende land). Jeg erklærer, at oplysningerne i denne faktura er fuldstændige og korrekte.« Fremlægges der ikke en sådan faktura, finder antidumpingtolden som indført ved stk. 1 i denne artikel anvendelse.
   4.   Den vare, der er beskrevet i stk. 1, fritages for den endelige antidumpingtold, hvis den er importeret til anden brug end husholdningsfolie. En fritagelse er betinget af de vilkår, som er anført i de relevante EU-toldbestemmelser om proceduren for særligt anvendelsesformål, navnlig EU-toldkodeksens artikel 254.
   5.   Den ved stk. 1 i denne artikel udvidede told opkræves på importen med oprindelse i Folkerepublikken Kina, der er registreret i overensstemmelse med artikel 2 i gennemførelsesforordning (EU) 2016/865 og artikel 13, stk. 3, og artikel 14, stk. 5, i forordning (EU) 2016/1036, med undtagelse af varer fremstillet af de virksomheder, der er anført i denne artikels stk. 2, og med undtagelse af de varer, for hvilke det kan godtgøres, at de blev anvendt til andre formål end husholdningsfolie i overensstemmelse med stk. 4.
   6.   Gældende bestemmelser vedrørende told finder anvendelse, medmindre andet er fastsat.
   Artikel 2
   1.   Anmodninger om fritagelse for den ved artikel 1 udvidede told indgives skriftligt på ét af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:

               Europa-Kommissionen

               Generaldirektoratet for Handel

               Direktorat H

               Kontor: CHAR 04/39

               1049 Bruxelles

               Belgien

         2.   I overensstemmelse med artikel 13, stk. 4, i forordning (EU) 2016/1036 kan Kommissionen ved en afgørelse give tilladelse til, at import fra virksomheder, der ikke omgår de ved gennemførelsesforordning (EU) 2015/2384 indførte antidumpingforanstaltninger, fritages for den ved denne forordnings artikel 1 udvidede told.
   Artikel 3
   Toldmyndighederne pålægges hermed at ophøre med den registrering af importen, der blev indført ved artikel 2 i gennemførelsesforordning (EU) 2016/865.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. februar 2017.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  Rådets forordning (EF) nr. 925/2009 af 24. september 2009 om indførelse af en endelig antidumpingtold og om endelig opkrævning af den midlertidige antidumpingtold på importen af visse typer folie af aluminium med oprindelse i Armenien, Brasilien og Folkerepublikken Kina (EUT L 262 af 6.10.2009, s. 1).

      (3)  Kommissionens gennemførelsesforordning (EU) 2015/2384 af 17. december 2015 om indførelse af en endelig antidumpingtold på importen af visse typer folie af aluminium med oprindelse i Folkerepublikken Kina og om afslutning af proceduren vedrørende importen af visse typer folie af aluminium med oprindelse i Brasilien efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 332 af 18.12.2015, s. 63).

      (4)  Kommissionens gennemførelsesforordning (EU) 2016/865 af 31. maj 2016 om indledning af en undersøgelse af den mulige omgåelse af de antidumpingforanstaltninger, der indførtes ved gennemførelsesforordning (EU) 2015/2384 på importen af visse typer folie af aluminium med oprindelse i Folkerepublikken Kina, ved at importere visse let ændrede typer af folie af aluminium med oprindelse i Folkerepublikken Kina, og om at registrere denne import (EUT L 144 af 1.6.2016, s. 35).

      (5)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

      (6)  Kommissionens forordning (EF) nr. 287/2009 af 7. april 2009 om indførelse af en midlertidig antidumpingtold på importen af visse typer folie af aluminium med oprindelse i Armenien, Brasilien og Folkerepublikken Kina (EUT L 94 af 8.4.2009, s. 17), betragtning 89.

      (7)  EUT C 444 af 12.12.2014, s. 13.

      (8)  Kommissionens gennemførelsesafgørelse (EU) 2015/1928 af 23. oktober 2015 om afslutning af antidumpingproceduren vedrørende importen af visse typer folie af aluminium med oprindelse i Folkerepublikken Kina (EUT L 281 af 27.10.2015, s. 16).

      (9)  Med henblik på at fastlægge omfanget af den let ændrede pågældende vare som en andel af den undersøgte vare i rapporteringsperioden anvendte Kommissionen følgende metode. For det første fastlagde Kommissionen den samlede eksport af den undersøgte vare fra Kina på grundlag af oplysninger fra Eurostat. For det andet fastlagde Kommissionen mængden af eksport af omformningsfolie fra de fem samarbejdsvillige virksomheder ud fra de verificerede spørgeskemabesvarelser fra de samarbejdsvillige kinesiske eksporterende producenter. For det tredje trak Kommissionen mængden af eksport af omformningsfolie fremstillet af de samarbejdsvillige virksomheder fra den samlede eksport fra Kina. I betragtning af den meget høje grad af manglende samarbejdsvilje fandt Kommissionen, at der er tilstrækkeligt grundlag til at antage, at de ikke-samarbejdsvillige virksomheder eksporterer den let ændrede vare. På dette grundlag konkluderede Kommissionen, at 80 % af den samlede eksport fra Kina består af eksporten af de let ændrede varer, og omformningsfolie udgør 20 % af eksporten. Kommissionen har anvendt dette forhold til at fastslå en ændring i handelsmønstret.


title: Kommissionens gennemførelsesforordning (EU) 2016/534 af 31. marts 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

text:
                  6.4.2016

                  DA

                  Den Europæiske Unions Tidende

                  L 89/6

            KOMMISSIONENS GENNEMFØRELSESFORORDNING (EU) 2016/534
      af 31. marts 2016
      om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
      ud fra følgende betragtninger:

                  (1)

                  Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der fremgår af bilag I til samme forordning.

                  (2)

                  Mejeriprodukter i kapitel 4 omfatter mejeripermeater, der er mælkeprodukter, som er kendetegnet ved et højt laktoseindhold, og som opnås ved at fjerne mælkefedt og mælkeproteiner fra mælk, valle, fløde og/eller sød kærnemælk og/eller fra lignende råvarer ved ultrafiltrering eller andre forarbejdningsmetoder.

                  (3)

                  Der findes forskellige holdninger for så vidt angår tarifering af valle- og mælkepermeater i underpositionerne under position 0404. Af hensyn til retssikkerheden er det derfor nødvendigt at præcisere anvendelsesområdet for underposition 0404 10 og 0404 90 for så vidt angår sådanne produkter.

                  (4)

                  Sondringen mellem »vallepermeat« og »mælkepermeat« kan foretages gennem påvisning eller ikkepåvisning af stoffer, der er forbundet med valleproduktion. Dette kriterium bør derfor anvendes for sammen med et organoleptisk kriterium at skelne mellem valle- og mælkepermeater.

                  (5)

                  Underposition 0404 10 bør omfatte »vallepermeat«, der er et produkt med en generelt let syrlig lugt, som opnås ved ultrafiltrering af valle eller blandinger af naturlige vallebestanddele. Tarifering af mejeripermeater i denne underposition bør være betinget af tilstedeværelsen i produktet af stoffer, der er forbundet med valleproduktion (f.eks. mælkesyre, laktater og glycomakropeptider).

                  (6)

                  Underposition 0404 90 bør omfatte »mælkepermeat«, der er et produkt med en generelt mælkeagtig lugt, som opnås ved ultrafiltrering af mælk. Tarifering af mejeripermeater i denne underposition bør være betinget af et kvantitativt begrænset niveau for eller fravær i produktet af stoffer, der er forbundet med valleproduktion.

                  (7)

                  Referencemetoden til påvisning af mælkesyre og laktater (ISO 8069:2005-metoden) er fastsat i del A i bilag I til Kommissionens forordning (EF) nr. 273/2008 (2), og referencemetoden til påvisning af løbevalle (dvs. tilstedeværelsen af kaseinmakropeptider såsom glycomakropeptider) er fastsat i bilag XII til nævnte forordning. Disse metoder bør også anvendes til at foretage en korrekt tarifering af de produkter, der er omfattet af nærværende forordning.

                  (8)

                  For at sikre en korrekt tarifering af de pågældende produkter og en ensartet fortolkning i hele Unionen bør der derfor indsættes nye supplerende bestemmelser i del II, kapitel 4, i den kombinerede nomenklatur.

                  (9)

                  Forordning (EØF) nr. 2658/87 bør derfor ændres.

                  (10)

                  Toldkodeksudvalget har ikke afgivet udtalelse inden for den af formanden fastsatte frist —

            VEDTAGET DENNE FORORDNING:
      Artikel 1
      I del II, kapitel 4, i den kombinerede nomenklatur, der fremgår af bilag I til forordning (EØF) nr. 2658/87, indsættes følgende supplerende bestemmelse 3 og 4:

                     »3.

                     Mejeriprodukter i kapitel 4 omfatter mejeripermeater, der er mælkeprodukter, som er kendetegnet ved et højt laktoseindhold, og som opnås ved at fjerne mælkefedt og mælkeproteiner fra mælk, valle, fløde og/eller sød kærnemælk og/eller fra lignende råvarer ved ultrafiltrering eller andre forarbejdningsmetoder.

                     4.

                     For så vidt angår underposition 0404 10 og 0404 90, gælder følgende:

                                 Mælkepermeat og vallepermeat kan analytisk adskilles gennem tilstedeværelsen af stoffer (f.eks. mælkesyre, laktater og glycomakropeptider), der er forbundet med valleproduktion.

                                 Underposition 0404 10 omfatter »vallepermeat«, der er et produkt med en generelt let syrlig lugt, som opnås fra valle eller blandinger af naturlige vallebestanddele ved ultrafiltrering eller andre forarbejdningsmetoder.

                                 Tilstedeværelsen af stoffer, der er forbundet med valleproduktion (f.eks. mælkesyre, laktater og glycomakropeptider), er en betingelse for tarifering af vallepermeater i denne underposition.

                                 Underposition 0404 90 omfatter »mælkepermeat«, der er et produkt med en generelt mælkeagtig lugt, som opnås fra mælk ved ultrafiltrering eller andre forarbejdningsmetoder. Et indhold under detektionsgrænsen eller fravær af mælkesyre og laktater (højst 0,1 vægtprocent i mælkepermeater i pulverform eller højst 0,015 vægtprocent i mælkepermeater i flydende form) samt fravær af glycomakropeptider er en betingelse for tarifering af mælkepermeater i underposition 0404 90.

                                 Den metode, der skal anvendes til påvisning af laktater, er ISO 8069:2005-metoden, og den metode, der skal anvendes til påvisning af løbevalle (dvs. tilstedeværelsen af kaseinmakropeptider såsom glycomakropeptider), er den metode, der er fastsat i bilag XII til Kommissionens forordning (EF) nr. 273/2008 (*).

      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 31. marts 2016.

               På Kommissionens vegne

               For formanden

            Stephen QUEST

               Generaldirektør for beskatning og toldunion

         (1)  EFT L 256 af 7.9.1987, s. 1.

         (2)  Kommissionens forordning (EF) nr. 273/2008 af 5. marts 2008 om gennemførelsesbestemmelser til Rådets forordning (EF) nr. 1255/1999 for så vidt angår metoder til analyse og kvalitetsvurdering af mælk og mejeriprodukter (EUT L 88 af 29.3.2008, s. 1).


title: Kommissionens gennemførelsesforordning (EU) 2015/747 af 11. maj 2015 om fravigelse af gennemførelsesforordning (EU) nr. 809/2014 for så vidt angår fristen for indgivelse af enkeltansøgningen, støtteansøgninger eller betalingsanmodninger, sidste frist for meddelelse af ændringer af enkeltansøgningen eller betalingsanmodningen og sidste frist for indgivelse af ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen for 2015

text:
               12.5.2015

               DA

               Den Europæiske Unions Tidende

               L 119/21

         KOMMISSIONENS GENNEMFØRELSESFORORDNING (EU) 2015/747
   af 11. maj 2015
   om fravigelse af gennemførelsesforordning (EU) nr. 809/2014 for så vidt angår fristen for indgivelse af enkeltansøgningen, støtteansøgninger eller betalingsanmodninger, sidste frist for meddelelse af ændringer af enkeltansøgningen eller betalingsanmodningen og sidste frist for indgivelse af ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen for 2015
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 78, stk. 1, litra b), og artikel 78, stk. 2, og
   ud fra følgende betragtninger:

               (1)

               Kommissionens gennemførelsesforordning (EU) nr. 809/2014 (2) fastsætter sidste frist for indgivelse af enkeltansøgningen, støtteansøgninger og betalingsanmodninger, sidste frist for meddelelse af ændringer af enkeltansøgningen eller betalingsanmodningen og sidste frist for indgivelse af ansøgninger om tildeling af betalingsrettigheder eller om forhøjelse af værdien af betalingsrettigheder i henhold til grundbetalingsordningen.

               (2)

               Nogle medlemsstater har haft visse vanskeligheder med den praktiske gennemførelse af de nye ordninger for direkte betaling og foranstaltninger til udvikling af landdistrikterne. Som følge heraf blev forvaltningen af enkeltansøgningen, støtteansøgningerne og betalingsanmodningerne samt ansøgningerne om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen forsinket.

               (3)

               Denne situation har påvirket støttemodtageres muligheder for at indgive enkeltansøgningen, støtteansøgninger eller betalingsanmodninger og ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen inden for de tidsfrister, der er fastsat i artikel 13, stk. 1, og artikel 22, stk. 1, i gennemførelsesforordning (EU) nr. 809/2014.

               (4)

               I betragtning af denne situation er det hensigtsmæssigt at indføre en fravigelse fra artikel 13, stk. 1, og artikel 22, stk. 1, i gennemførelsesforordning (EU) nr. 809/2014, som giver medlemsstaterne mulighed for at fastsætte en sidste frist for 2015 for indgivelse af enkeltansøgningen, støtteansøgninger eller betalingsanmodninger og en sidste frist for indgivelse af ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen, der ligger senere end de frister, der er fastsat i nævnte artikler. Da den dato, der er omhandlet i artikel 15, stk. 2, i gennemførelsesforordning (EU) nr. 809/2014 er forbundet med den sidste frist, der er fastsat i artikel 13, stk. 1, i nævnte forordning, bør der fastsættes en lignende fravigelse vedrørende meddelelsen om ændringer af enkeltansøgningen eller en betalingsanmodning.

               (5)

               Da disse fravigelser bør omfatte enkeltansøgningen, støtteansøgninger og betalingsanmodninger, ændringer af enkeltansøgningen eller betalingsanmodningen og ansøgninger om tildeling af betalingsrettigheder for 2015, er det hensigtsmæssigt, at denne forordning finder anvendelse på ansøgninger og betalingsanmodninger vedrørende 2015.

               (6)

               Foranstaltningerne i denne forordning er i overensstemmelse med udtalelsen fra Komitéen for Udvikling af Landdistrikterne og Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   Uanset artikel 13, stk. 1, første afsnit, i gennemførelsesforordning (EU) nr. 809/2014 skal de af medlemsstaterne fastsatte sidste frister for året 2015 for indgivelse af enkeltansøgningen, støtteansøgninger eller betalingsanmodninger ligge før den 15. juni.
   Artikel 2
   Uanset artikel 15, stk. 2, i gennemførelsesforordning (EU) nr. 809/2014 og i tilfælde af, at medlemsstaterne benytter sig af den fravigelse, der er fastsat i artikel 1 og artikel 3 i denne forordning, meddeles de ændringer af enkeltansøgningen eller betalingsanmodningen vedrørende 2015, jf. stk. 1 i nævnte artikel, skriftligt til den kompetente myndighed senest den 15. juni.
   Artikel 3
   Uanset artikel 22, stk. 1, i gennemførelsesforordning (EU) nr. 809/2014 skal fristen vedrørende 2015, der skal fastsættes af medlemsstaterne, for indgivelse af ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen, ligge før den 15. juni.
   Artikel 4
   Denne forordning træder i kraft på dagen for offentliggørelsen i Den Europæiske Unions Tidende.
   Den finder anvendelse på ansøgninger og betalingsanmodninger vedrørende 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. maj 2015.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).


title: Kommissionens gennemførelsesforordning (EU) nr. 1131/2013 af 7. november 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Poperingse hopscheuten/Poperingse hoppescheuten (BGB))

text:
               13.11.2013

               DA

               Den Europæiske Unions Tidende

               L 302/18

         KOMMISSIONENS GENNEMFØRELSESFORORDNING (EU) Nr. 1131/2013
   af 7. november 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Poperingse hopscheuten/Poperingse hoppescheuten (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               I medfør af artikel 50, stk. 2, litra a), i forordning (EU) nr. 1151/2012 er Belgiens ansøgning om registrering af betegnelsen »Poperingse hopscheuten«/»Poperingse hoppescheuten« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Poperingse hopscheuten«/»Poperingse hoppescheuten« registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 57 af 27.2.2013, s. 6.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      BELGIEN
      Poperingse hopscheuten/Poperingse hoppescheuten (BGB)


title: Kommissionens gennemførelsesforordning (EU) 2017/130 af 25. januar 2017 om faste importværdier med henblik på fastsættelse af indgangsprisen for visse frugter og grøntsager

text:
               26.1.2017

               DA

               Den Europæiske Unions Tidende

               L 21/101

         KOMMISSIONENS GENNEMFØRELSESFORORDNING (EU) 2017/130
   af 25. januar 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. januar 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.